****

**Idrætslærer til Idrætsskolen**

Vi søger en idrætslærer til ansættelse pr. 1. august 2025.

Idrætsskolen - for voksne med udviklingshandicap er den eneste skole af sin slags i Danmark. Vi er inspireret af højskoletanken og arbejder dagligt med personlig udvikling og livsduelighed gennem idræt og fællesskab i et voksenpædagogisk miljø.

Vi søger:

* En uddannet idrætslærer fra professionshøjskole eller universitet.
* En kollega med erfaring i idrætsundervisning og med lyst og evner til at arbejde med det brede idrætsbegreb. Gerne med erfaring i at undervise mennesker med psykisk udviklingshandicap eller andresærlige målgrupper.
* En kollega gerne med erfaring fra højskole og/eller efterskole.
* En fysisk og psykisk robust lærer med en positiv tilgang til hverdagens og arbejdslivets glæder og udfordringer.
* En idérig person, der vil og kan tage aktivt del i skolens fortsatte udvikling.
* En kollega der besidder tålmodighed, og som finder faglig interesse i elevgruppens forskellighed.
* Et menneske med grundlæggende ro, godt overblik og stor nysgerrighed, og som er initiativrig og samarbejdsorienteret.

Vi tilbyder:

* Et udfordrende job som idrætslærer på en idrætsskole i stadig udvikling, med en spændende og inspirerende elevgruppe.
Et fagligt og relationelt ambitiøst miljø.
* En lille arbejdsplads med tæt teamsamarbejde i lærergruppen og deraf følgende gode muligheder for indflydelse på arbejdspladsen.
* Erfarne og engagerede kollegaer.
* Arbejdstid på fuld tid. Ansættelsen begynder 1. august 2025.
* Løn- og ansættelsesbetingelser ifølge overenskomst med Uddannelsesforbundet.

**Ansøgningsfrist mandag den 9. juni 2025.**

Vi forventer at holde ansættelsessamtaler mandag den 16. juni 2025.
Søg stillingen via Jobindex.

For yderligere information henvises til Idrætsskolens hjemmeside [www.idraetsskolen.net](http://www.idraetsskolen.net) og
Idrætsskolens facebookside; [www.facebook.com/idraetsskolen](http://www.facebook.com/idraetsskolen)

Forstander, Mads Henriksen, træffes telefonisk på hverdage, i uge **22 og 23**, ml. kl. 11.00 og 12.00 på
tlf.: 38 88 28 46.

***Idrætsskolen - for voksne med udviklingshandicap*** *er en selvejende undervisningsinstitution, beliggende i Grøndal Multi Center i København NV. Vi er et undervisningstilbud i dagtimerne for voksne mennesker med udviklingshandicap. Idrætsskolens grundide er gennem dagligt arbejde med, og undervisning i idræt at tilbyde mulighed for personlig udvikling indenfor 4 kerneområder: Det fysiske, psykiske, sociale og idrætskulturelle.
Undervisningen tager udgangspunkt i empowerment og Tilpasset Idræt og Bevægelse.
Idrætsskolen har ca. 50 elever og i alt 12 ansatte.*